जकार्ता में चल रहे एशियन पैरा गेम्स में भारत ने शतरंज में दो और बैडमिंटन में एक गोल्ड मेडल से शानदार प्रदर्शन जारी रखा जबकि रियो पैरालंपिक की मेडल विजेता दीपा मलिक ने महिलाओं के एफ 51/52/53 चक्का फेंक में दूसरा ब्रॉन्ज मेडल अपने नाम किया। शुक्रवार को के. जेनिता एंटो ने महिला व्यक्तिगत रैपिड पी1 शतरंज इवेंट के फाइनल में इंडोनेशिया की मनुरूंग रोसलिंडा को 1-0 से हराकर जबकि किशन गंगोली ने पुरुष व्यक्तिगत रैपिड छह – बी2/बी3 इवेंट में माजिद बाघेरी को शिकस्त देकर शीर्ष स्थान हासिल किया।